Umbertu Scapagnini - Wikipedia

# Umbertu Scapagnini

### Di Wikipedia, l'enciclopedìa lìbbira.

Umbertu Scapagnini (oppuru, 'n lingua taliana Umberto Scapagnini) (Nàpuli, 16 di uttùviru 1941) è n'omu pulìticu talianu.

Lauriatu 'n midicina ntô 1965, si spicializzau 'n farmaculuggìa ntô 1970 e n neuruenducrinuluggìa ntô 1972 pi appoi nzignari â Universitati di Sassari nzinu ô 1975, annu unni addivinìu prufissuri urdinariu a Catania. Ntâ cità siciliana s'affacciau â pulìtica addivinennu cunzigghieri cumunali cu lu Partitu Sucialista Talianu ntô 1985.

Fu vici-sìnnucu e assissuri a l'urbànistica ntra lu 1986 e lu 1987, trasìu succissivamenti nti Forza Italia e ntô 1994 vinni eliggiutu diputatu eurupeu. Cunfirmatu ntô stissu ufficiu ntô 1999, ntô 2000 si cannidau a sìnnucu di Catania e vincìu cu lu 56,7% dê prifirenzi. Pigghiau nu secunnu mannatu ntô 2005, unni abbattìu lu cannidatu dâ centru-manca Enzu Biancu cu lu 52,2% dê prifirenzi.

Di certiduni anni Umbertu Scapagnini è lu dutturi pirsunali di Silviu Berlusconi, di chistu hà affirmatu, babbiannu, ca <<havi nu sistema di tipu neuruimmunitariu veramenti straurdinariu pi cui nenti metti 'n pirìculu la sò saluti>> [1] e ca iddu è <<praticamenti mmurtali>> (ASCA).

Lu 29 di sittèmmiru dû 2006 vinni caputu ca Scapagnini, accussì comu macari l'arcivìscuvu di Catania Sarvaturi Gristina, è ndagatu pi umicidiu curpusu nti la nchiesta supra la morti di un carusu di 22 anni, Rubbertu Calì, ca morsi nnô mentri dâ festa di Sant'Aita ntô frivaru dû 2004.

Estrattu di "http://scn.wikipedia.org../../../u/m/b/Umbertu_Scapagnini_f801.html"

Catigurìi: Biografìi | Puliticanti siciliani

##### Views

- artìculu
- discussioni
- Virsioni currenti

##### Attrova

##### Àutri lingui

- Italiano